vars | DinkJeug 124172615
kategorieë Select Category BOEKE EN MUSIEK (16) DINKDIEP (6) EREDIENS: Familiediens (9) EREDIENS: Jeugdiens (4) EREDIENS: Kindermoment (12) FAMILIE NETWERK (37) HUISGELOOF (15) INTERNET HULPBRONNE (8) JONG VOLWASSENES (42) KAMPE (9) KATEGESE: Hoërskool (8) KATEGESE: Laerskool (5) KATEGESE: Voorskool (14) KINDERBEDIENING (27) LEIER TOERUSTING (51) OUERLEIDING (29) TEMATIESE VIDEO'S (5) TIENERBEDIENING (25) UITREIKE (7) Uncategorised (17)
VARS! Gespreksnotas oor millennials
24th May 2017 dinkjeugBOEKE EN MUSIEK, JONG VOLWASSENESboek, boekresensie, David Kinnaman, DiepDink, energiegesprek, fresh expressions, gesprek, gespreksnotas, hulpbronne, jongwerkendes, millennial, Millennials, resensie, skakels, toerusting, vars, You Lost Me
Twee weke gelede het 'n groep van 18 predikante en jeugbedienaars saam met Anriëtte de Ridder en Gielie Loubser by Communitas bymekaar gekom om te gesels oor vars en alternatiewe bedieningsmodelle aan naskoolse jongmense en millennium ouers. Die gesprek is gevoer na aanleiding van die boek "You Lost Me – Why Young Christians Are Leaving Church… and Rethinking Faith" van David Kinnaman oor sy navorsing oor buitekerklike jongmense (met 'n voorheen kerklike agtergrond).
Hier is 2 video grepe oor sy boek:
Prodigals, Nomads & Exiles
Volg hierdie skakel vir die gespreksnotas van die VARS byeenkoms: VARS gesprek oor millennials
3rd February 2017 dinkjeugJONG VOLWASSENES, LEIER TOERUSTINGboek, boekresensie, dinkdiep, fresh expressions, millennial, Millennials, missionaal, naskoolse jongmense, Ray Oldenburg, third space, vars
'The Third Space' het ontstaan deur Ray Oldenburg, 'n sosioloog wat van die term gebruik maak in sy boek getiteld 'The Great Good Place: Cafes, Coffee Shops, Community Centers, Beauty Parlors, General Stores, Bars, Hangouts and How They Get You Through the Day'.
Oldenburg glo dat 'third spaces' 'n belangrike manier is om gemeenskap te vorm. Dit bou kohesie en vorm identiteit. "Third spaces are a vital factor in the quest for community".
'n Third Space is 'n plek wat almal in hul lewe het. Dit is 'n plek wat nie jou huis of jou werk is nie en waar jy kontak maak, reflekteer en ontspan.
Dit help jou met die oorgang en beweeg na verskillende ruimtes in jou lewe.
In my eie konteks gebruik ek "Third Spaces" as 'n ekumeniese beweging waar ons eenkeer 'n week by 'n neutrale plek soos 'n koffee winkel bymekaar kom. Ons kom as verskeie denominasies bymekaar as jong volwassenes om in gesprek te tree oor waar ons die Here ervaar in ons lewens. Hier word 'n ruimte gebied waar stories uit verskillende kontekste gehoor en gedeel word.
Die geleentheid word "The Third Space" genoem waar ons 'n sosiale netwerk vorm waar dialoog kan geskied. Dis 'n ruimte en sosiale platvorm vir jong volwassenes om saam te ontspan, kontak te maak en te reflekteer oor God en die lewe. Sodoende word ons blootgestel aan verskillende Godsbeelde, spiritualiteite, wêreldbeskouing wat ons persoonlike lewens verryk en vernuwe. Deur die vertel van stories maak ons sin van die lewe.
Almal word dan gemotiveer om 'Third Spaces' op ander plekke met mekaar te skep en sodoende vorm hulle gemeenskap rondom verskeie belangstellings en aktiwitiete.
Soos ek reeds genoem het gebruik ek spesifiek 'Third Spaces' om verhoudings te bou binne ons konteks van jong volwassenes in ekumeniese verband, maar 'n mens sou kreatief kon omgaan met die konsep van 'n 'Third Space'. Dit kan ook dien as 'n tipe 'Fresh Expression' om 'un-churched' en 'de-churched' mense te bereik.
Ds Johan Visser
Woodland Hills Gemeenskapskerk
Jana Dickason vertel van Detensie Bediening in Durbanville
1st December 2016 dinkjeugTIENERBEDIENINGdetensie, DiepDink, hulpbronne, idees, nuus, refleksies, skole, skolebediening, tienerbediening, tieners, vars
Jana Dickason (Durbanville Moeder Gemeente) en Wynand Breytenbach (Durbanville Bergsig Gemeente) het hul plaaslike Hoërskool genader en aangebied om die detensie tyd op 'n Vrydagmiddag weekliks te fasiliteer. Hulle wil graag in hierdie tyd die tieners help om na te dink oor hul keuses en identiteit en positief te groei. Hulle doen dit deur veral te luister na hulle stories. Hulle leuse is – Ons is hier om te luister, te fluister en te groei.
Hoe benader 'n mens só 'n bediening?
Begin deur stories te vertel, ook jou eie. Wees vulnerable. Maak duidelik jy is nie van die skool nie, maar van buite. Beklemtoon dat dit `n veilige ruimte is en dat jongmense nie veroordeel sal word nie. Soms neem dit lank vir jongmense om te begin oopmaak. Hulle sukkel aan die begin om te deel en raak soms aanvallend.
Watter temas behandel hulle?
Hulle behandel 4 vrae, 1 vraag per week
Wie is jy? ("body mapping") Help hulle om hulle stories te vertel deur die prente wat hulle teken. Trek elkeen se hele liggaam af op groot velle papier. Elkeen kry die opdrag om binne in hulle prent te teken/skryf wie hy/sy tans is en buite om te teken/skryf waarheen hy/sy oppad is of /wie hy/sy wil wees OF wat hulle drome is. Bespreek dan die vraag – Wat verhoed jou vandag (dinge aan die binnekant) om te kom waar jy wil wees (aan die buitekant).
Waarvoor staan jy? (Beskryf jou beste vriend – dan sien jy wat jy hoog ag, moenie laat ander se labels jou define nie, hoekom is dit nie so in die wêreld nie? Onreg) hier word gesprekskaarte gebruik.
Wie het jou seer gemaak? (vul in op verskillende kaartjies – wêreld, geloof, ek, familie, skool; en maak 'n tydlyn – hoogtepunte, laagtepunte ens, antwoord self ook die vrae)
Waarheen is jy op pad? Weer body mapping, kyk nou of dit anders lyk as tydens die eerste week.
Soms kom daar dinge uit 'n gesprek wat volgens wet gerapporteer moet word en dan neem die skool se maatskaplike werker dit gewoonlik verder.
Artikel samegestel deur Nicola Alberts na 'n energiepunt gesprek oor skolebediening waar Jana Dickason bogenoemde storie vertel het van hul plaaslike "detensie bediening".
Anton Duvenhage – Sport bediening in skole
1st December 2016 dinkjeugUncategorisedenergiegesprek, idees, missionaal, nuus, skole, sport, sportbediening, tienerbediening, tieners, vars
Anton gebruik die "Let's play" inisiatief om sy plaaslike Hoërskool in Hermanus te bedien.
Uitdagings soos verskillende denominasies wat "kompeteer" by 'n skool, kan uitgeskakel word as denominasies saamwerk en deur sport as voertuig saam 'n skool bedien. Dit is ook 'n uitstekende manier om verhoudings te bou. "Kinders het nie altyd vervoer om by 'n kerkgebou uit te kom nie, so jy moet kerk gaan wees by hulle", verduidelik Anton.
Dit kan ook vanuit 'n gemeente gedoen word. Vorm byvoorbeeld `n netbal en sokker span vanuit jou gemeente se jongmense en gaan speel dan saam met die kinders van 'n ander woonbuurt of kultuur.
Artikel samegestel deur Nicola Alberts en Anriëtte de Ridder na aanleiding van 'n gesprek oor skole bediening gebou op 4 Augustus 2016. Deelnemers aan die gesprek, soos Anton Duvenhage, het stories vertel van hoe skole bedien word in elkeen se eie konteks.